《盐蟹数枚寄段摄中谊斋》
明代·宋讷

无肠公子旧知名，风味非糟亦自清。祇信海霜肥郭索，须劳野火照横行。

两螯白雪堆盘重，一壳黄金上箸轻。公退辟寒应买酒，献芹毋笑野人诚。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。